ड्राइविंग लाइसेंस को आधार से लिंक करने की तैयारी
ट्रांसपोर्ट रिपोर्टर | भोपाल
परिवहन विभाग ड्राइविंग लाइसेंस और आधार कार्ड को लिंक करने जा रहा है। इस व्यवस्था के लिए विभाग ने कंप्यूटर सॉफ्टवेयर में परिवर्तन शुरू कर दिया है। संभवत: नए साल में यह व्यवस्था शुरू कर दी जाएगी।
परिवहन मंत्री भूपेंद्र सिंह ने बताया कि कई बार वाहन मालिक द्वारा मकान का पता बदलने के बाद उसके बारे में जानकारी लेना मुश्किल होता है। वहीं, किसी वाहन मालिक द्वारा कोई दुर्घटना के दौरान भी उससे संबंधित जानकारी प्राप्त करने में पुलिस से लेकर आरटीओ के अमले तक को समस्या होती है। ऐसे ही कारणों को देखते हुए विभाग ने ड्राइविंग लाइसेंस को आधार से लिंक करने के प्रोजेक्ट पर काम करना शुरू कर दिया है। ट्रांसपोर्ट कमिश्नर डॉ. शैलेंद्र श्रीवास्तव का कहना है जल्द ही आधार कार्ड का उपयोग आरटीओ संबंधी अन्य कार्यों के लिए भी शुरू करने की योजना है।
वर्तमान में आधार कार्ड को ड्राइविंग लाइसेंस से लेकर वाहन के रजिस्ट्रेशन तक में नहीं हो पा रहा है। इसी को देखते हुए विभागीय अधिकारियों ने अपना मत राज्य सरकार के सामने भी रख दिया है।
hin_Deva bho_Deva hin_Deva hin_Deva hin_Deva